钦定古今图书集成/明伦汇编/闺媛典/第046卷 > 赵淮妾
## 钦定古今图书集成/明伦汇编/闺媛典/第046卷 > 赵淮妾

按《宋史列女传》：“赵淮妾，长沙人也，逸其姓名。德祐中，
从淮戍银树坝。淮兵败，俱执至瓜州。元帅阿术使淮
招李庭芝，淮阳诺，至扬城下，乃大呼曰：‘李庭芝，男子
死耳，毋降也’！元帅怒杀之，弃其尸江滨。妾俘一军校
帐中，乃解衣中金遗其左右，且告之曰：‘妾夙事赵运
使，今其死不葬，妾诚不能忘情。愿因公言使掩埋之，
当终身事相公无憾矣’。”军校怜其言，使数兵舆如江
上妾聚薪焚淮骨，置瓦缶中，自抱持操小舟，至急流，
仰天恸哭，跃水而死。〈{{{1}}}〉=